section_heading: Tijek bitke
paragraph_text: Talijanski korpus sastava 3 pješačke brigade i jedne domorodačke čete (14500 ljudi i 56 topova), krenuo je predvečer 29. veljače u tri kolone s položaja sjeveroistočnio od Adve da na povoljnijem položaju izazove te spremno dočeka napad Etiopljana. Glavnina etiopskih snaga bila je prikupljena u advanskom bazenu, a jedan odred zatvarao je dolinu Mariam Sciavitu — svega oko 70 000 pješaka, 8600 konjanika i 42 topa. Zemljište ispresjecano nepreglednim planinama otežavalo je pokret talijanskih jedinica i međusobnu povezanost.